Blóm spánarkerfils eru í tvöföldum , allstórum ( 5 - 10 sm ) sveipum , 2 - 4 mm í þvermál . Krónublöðin eru 5 , grænhvít , 2 mm á lengd , skert í oddinn . Fræflar eru 5 . Frævan er með tveim stílum , myndar tvö , gljáandi , dökkbrún deilialdin með skörpum rifjum ; aldinin eru 20 - 25 mm á lengd . Spánarkerfill líkist skógarkerfli í útliti , en þekkist bezt á sterku anísbragði blaðstilkanna , á stærri og skarprifjuðum aldinum , og blómskipanin er einnig stærri og þéttari , virkar dreifðari á skógarkerfli . Blöðin eru ljósgrænni , og hafa stærri og samfelldari blaðflöt en skógarkerfillinn . Það er líka erfiðara að uppræta spánarkerfilinn með því að grafa upp ræturnar , því þær eru áberandi stærri og sterkari . Hér að ofan má sjá hálfþroskuð aldini spánarkerfils í návígi , myndin tekin á Arnarhóli árið 2004